Document ID: /roh_data/filtered/fineweb-2-filterrobots_roh.jsonl.gz/46370

Avant ün mais ha dat cuntschaint la PLD.Ils Liberals Grischun ch’ella prevezza da‘ s partecipar allas tschernas dal cussagl naziunal cun üna glista principala cun Michael Pfäffli, San Murezzan, Vera Stiffler, Cuoira e Andreas Züllig, Planüra. Ils duos oters candidats nu d’eiran amo cuntschaints
La PLD s’allegra cha la glista principala es uossa cumpletta.
Anna Giacometti da Stampa, capo cumünal da la Bregaglia, vicepresidenta da la cunferenza dals presidents da la regiun Maloja e commember da la cumischiun da cultura da quista regiun.
Martin Bundi da Trin, coproprietari da la BMU Treuhand AG e da la scoula superiura commerciala Grischun, chasarin parzial, commember da la cumischiun da gestiun da Trin e da la regiun Plaun.
Tuot ils tschinch candidats ston amo gnir nominats da la redunanza da delegats, als 12 favrer a Laax. Là gnaran els preschantats cun infuormaziuns detagliadas.
Il böt es cler: Avair inavo il sez liberal grischun i’l cussagl naziunal.
La PLD as reserva la pussibiltà da candidar amo cun üna glista suplementara, p.ex. regiunala. Là nu’s haja actualmaing fingià infuormaziuns ulteriuras.
Silvio Zuccolini, Chef da pressa